jkorsvik/nowiki_second_scrape_merged huggingface dataset:
Andre Gunder Frank

Andre Gunder Frank (født 24. februar 1929, død 23. april 2005) var en marxistisk inspirert tysk historiker som var en av grunnleggerne av avhengighetsteorien på 1960-tallet.


== Liv og virke ==


=== Bakgrunn ===
Frank var født i Tyskland, men familien flyktet da Adolf Hitler ble valgt til rikskansler. Frank fikk utdannelsen sin flere steder i Sveits, der familien slo seg ned frem til de reiste til USA i 1941. 
Frank fikk utdannelsen sin ved Swarthmore College og University of Chicago, hvor han tilegnet seg doktorgraden sin i økonomi i 1957 etter å ha skrevet en avhandling om sovjetisk landbruk under tittelen Vekst og produktivitet i ukrainsk jordbruk fra 1928 til 1955. Interessant nok var hovedsensor Milton Friedman, en mann hvis laissez faire tilnærming til økonomien skulle bli grundig kritisert av Frank senere.


=== Karriere ===
På 1950- og 1960-tallet underviste Frank ved amerikanske universiteter. I 1962 dro han til Latin-Amerika, og begynte med det en lang periode på reisefot. Det arbeidet han er mest kjent for i denne perioden var jobben som professor i sosiologi og økonomi ved universitetet i Chile, der han var involvert i reformene som fant sted under Salvador Allendes regjering. Etter at Allendes regjering ble styrtet i statskuppet i Chile i 1973 flyktet Frank til Europa, der han fortsatte i en rekke posisjoner. I 1994 pensjonerte han seg som professor emeritus ved Universiteit van Amsterdam.
I løpet av sin karriere underviste og forsket Frank innen antropologi, økonomi, geografi, historie, internasjonale relasjoner, statsvitenskap og sosiologi ved ni universiteter i Nord-Amerika, tre i Latin-Amerika og fem i Europa. Han leverte talløse forelesninger og seminarer ved flere titalls universiteter og andre institusjoner verden over på engelsk, fransk, spansk, portugisisk, italiensk, tysk og nederlandsk. Frank skrev mye om økonomi, sosial og økonomisk historie, samtidig utvikling av verdenssystemet, de industrielt utivklede landene og spesielt den tredje verden og Latin-Amerika. Han ga ut over 1 000 publikasjoner i 30 land. Hans senere arbeider fokuserte på analysen av krisen i verdensøkonomien og på global verdenshistorie.
Han var gift med Marta Fuentes, som han forfattet en rekke studier om sosiale bevegelser sammen med. De fikk to barn. Marta døde i Amsterdam i juni 1993, mens Frank døde i Luxembourg i 2005.


== Arbeid og ideer ==
Frank var en flittg forfatter som utga bøker om mange emner knyttet til økonomi og økonomisk historie. Et av de viktigste tidlige arbeidene er Capitalism and Underdevelopment in Latin America, mens han senere ga ut arbeider som ReOrient: Global Economy in the Asian Age og The World System: Five Hundred Years or Five Thousand (med Barry Gills). Franks teorier er konsentrert rundt ideen om at et lands økonomiske styrke dikterer dets internasjonale makt. Han er også godt kjent for å mene at kapitalisme står i motstrid til utviklingslandenes interesser.


== Referanser ==


== Eksterne lenker ==
Offisielt nettsted
Jackie Titone

Jaqueline Samantha «Jackie» Titone Sandler (født 24. september 1974 i Coral Springs i Florida) er en amerikansk skuespillerinne og modell. Hun begynte som modell mens hun gikk på high school. Senere begynte hun som skuespiller, og hadde sin skuespillerdebut i Rob Schneiders Deuce Bigalow: Male Gigolo (1999). Etter filmens suksess la Schneider inn et godt ord for Titone til sin gode venn Adam Sandler, som ga henne en rolle i filmen Big Daddy (1999). Et år senere ble Titone og Sandler kjærester, og i juni 2003 giftet de seg.


== Filmografi ==


== Eksterne lenker ==
(en) Jackie Sandler på Internet Movie Database 
(sv) Jackie Sandler i Svensk Filmdatabas 
(fr) Jackie Sandler på Allociné 
(en) Jackie Sandler på AllMovie 
(en) Jackie Sandler hos Rotten Tomatoes 
(en) Jackie Sandler hos The Movie Database
Rob Schneider

Robert Michael Schneider (født 31. oktober 1963 i San Francisco i California) er en amerikansk skuespiller og komiker.
Schneider var med i Saturday Night Live fra 1990 til 1994, og har spilt i flere filmer sammen med Adam Sandler. I tillegg til film og TV opptrådte Schneider i musikkvideoen til sangen «Billy's Got His Beer Goggles On» av countrysangeren Neil McCoy.


== Filmografi ==
Norm of the North (2016)
Big Stan ( 2008 )
Grandma's Boy (2006)
Deuce Bigalow: European Gigolo (2005)
The Longest Yard (2005) (Cameo)
The Last Shot (2004)
Jorden rundt på 80 dager (2004)
50 First Dates (2004)
Blind Sided (2003)
DysFunKtional Family (2003)
Eight Crazy Nights (2002)
Mr. Deeds (2002)
The Hot Chick (2002)
En mann for sitt dyr (2001)
Lille Nicky - Djevelungen (2000)
Deuce Bigalow: Male Gigolo (1999)
Muppets fra verdensrommet (1999)
Big Daddy (1999)
The Waterboy (1998)
Knock Off (1998)
A Fork in the Tale (1997)
Down Periscope (1996)
Judge Dredd (1995)
The Beverly Hillbillies (1993)
Demolition Man (1993)
Surf Ninjas (1993)
Alene hjemme 2, Forlatt i New York (1992)
Necessary Roughness (1991)
Martians Go Home (1990)


== Referanser ==


== Eksterne lenker ==
Offisielt nettsted 
(en) Rob Schneider – kategori av bilder, video eller lyd på Commons 
(en) Rob Schneider – galleri av bilder, video eller lyd på Commons 
(en) Rob Schneider på Internet Movie Database 
(sv) Rob Schneider i Svensk Filmdatabas 
(da) Rob Schneider på Filmdatabasen 
(da) Rob Schneider på Scope 
(fr) Rob Schneider på Allociné 
(en) Rob Schneider på AllMovie 
(en) Rob Schneider hos Turner Classic Movies 
(en) Rob Schneider hos Rotten Tomatoes 
(en) Rob Schneider hos The Movie Database 
(en) Rob Schneider hos Behind The Voice Actors
Robert Schneider

Robert Peter Schneider (født 9. mars 1971 i Cape Town i Sør-Afrika) er en amerikansk musiker som var medstifter av musikkollektivet Elephant Six sammen med William Cullen Hart og Bill Doss fra Olivia Tremor Control og Jeff Mangum fra Neutral Milk Hotel.
Schneider ble født i Cape Town i Sør-Afrika, men da han var liten flyttet familien hans til Ruston i Louisiana. Schneider ble venn med Mangum, Hart og Doss i Louisiana, og han oppdaget og begynte med musikk sammen med dem. Etter high school flyttet Schneider til Denver i Colorado for å gå på college. Han møtte Hilarie Sidney der, og giftet seg senere med henne. Med noen andre musikere dannet de indiebandet «The Apples» (senere The Apples in Stereo).
Schneider har flere soloprosjekter, blant andre Marbles og Orchestre Fantastique.


== Diskografi ==


=== The Apples in Stereo ===
Album

Fun Trick Noisemaker (1995)
Tone Soul Evolution (1997)
Her Wallpaper Reverie (1999)
The Discovery Of A World Inside The Moone (2000)
Velocity of Sound (2002)EP-er / Singler

Apples (1993)
Hypnotic Suggestion (1994)
Look Away (2000)
Everybody Let Up (2000)
The Bird That You Can't See (2001)
Let's Go! (2001)Samlinger

Science Faire (1996)
Sound Effects (2001)


=== Marbles ===
Album

Inverse Gazebo (Kassett) (1993)
Warm Milk and Chocolate (Kassett) (1993)
I ♥ the Animals (Kassett) (1993)
Pyramid Landing (And Other Favorites) (1997)
Expo (2005)Singler

Go Marile (7") (1997)
I Love The Summer Days (7") (1998)
Xmas with the Marbles (7") (2005)


=== Ulysses ===
Album

010 (2004)


=== Orchestre Fantastique ===
Album

Dean Quixote Soundtrack (2001)


== Eksterne lenker ==
(en) Robert Schneider på Discogs 
(en) Robert Schneider på MusicBrainz 
(en) Robert Schneider på MusicBrainz 
(en) Robert Schneider på Songkick 
(en) Robert Schneider på AllMusic 
(en) Robert Schneider på AllMusic
Irja Thorenfeldt

Irja Thorenfeldt (født 26. august 1948) er en norsk forlagsredaktør, knyttet til Aschehoug.I 1979 ble hun forlagssjef for barnebokavdelinga. I 2011 ble Sverre Henmo forlagssjef, og Thorenfeldt er pr 2015 hovedkonsulent. 


== Referanser ==
Ole Rølvåg

Ole Edvart Rølvaag (født 22. april 1876 på Rølvåg, Dønna, død 5. november 1931 i Minnesota, USA) var en norsk forfatter og professor.


== Liv og virke ==
Rølvaag vokste opp i typisk kystfiskermiljø og rodde blant annet Lofotfisket, der han en gang var nær å omkomme i en storm.
I 1896 emigrerte Rølvaag til Sør-Dakota i USA. Etter å vært gårdarbeider studerte han ved St. Olaf College og et år ved Universitetet i Kristiania. I 1906 ble han professor i norsk ved St. Olaf der han underviste i norsk språk, litteratur og historie. Han publiserte grammatikkverk og lesebøker, og sørget for innsamling av studierelevant lektyre til biblioteket. Han ble amerikansk statsborger i 1908. 
Rølvaag etablerte «Nordlandslaget af Amerika og Kanada» og var lagets styreleder 1918-1922. Han var ikke tilhenger av ideologien USA som smeltedigel og var overbevist om at det ville berike det amerikanske samfunnet om immigrantene beholdt hjemlandets skikker, språk og religion. Med det mål for øye var han i 1925 medgrunnlegger av The Norwegian-American Historical Association.Rølvaags sønn, Karl Rolvaag, var guvernør i Minnesota fra 1967 til 1969.


== Litteratur ==

Rølvaag debuterte i 1912 med Amerika-breve. Som hans mest betydelige verk regnes de fire innvandrerromanene I de dage, Riket grundlægges, Peder Seier og Den signede dag (1924–31).Rølvaag skrev på norsk og de fleste bøkene kom først ut på norsk. Målgruppa var sannsynligvis først og fremst norskspråklige amerikanere, men takket være de engelske oversettelsene fikk romanene en langt større leserkrets. Rølvaags romaner omtales iblant som norsk utvandrerlitteratur, men de tilhører heller amerikansk innvandrerlitteratur og har mye til felles med andre amerikanske romaner om innvandring og integrering, eksempelvis Abraham Cahans The Rise of David Levinsky (1917) og Willa Cathers My Antonia (1918). Rølvaag leses da også mer i USA enn i Norge.


== Priser og ettermæle ==
I 1926 ble Rølvaag tildelt St. Olavs Orden for sine bøker om norske innvandrere til USA. Etter at Giants in the Earth kom ut ble Rølvaag foreslått til Nobelprisen i litteratur, et forslag som fikk stor støtte. I 1929 fikk han en æresgrad fra University of Wisconsin.Biblioteket ved St. Olaf College bærer navnet Rølvaag Memorial Library (etablert 1944). Det er reist en byste av ham på Rølvåg i Dønna. Gater og veier oppkalt etter ham finnes i Bodø, Trondheim, Sandnessjøen, Dønna og Mo i Rana.Oppsetningen Peder Seier på Nordland Teater (2006), med Anne Meek som regissør, var basert på Rølvaags romanserie om Per Hansa, Beret og sønnen deres Peder Seier.


== Bibliografi ==


== Referanser ==


== Kilder ==
Øyvind Tveitereid Gulliksen: Forord og kortbiografi til I de dage, bokselskap.no desember 2016, basert på den norske førsteutgaven fra 1924.
Øyvind Tveitereid Gulliksen: Forord og kortbiografi til Riket grundlægges, bokselskap.no desember 2016, basert på den norske førsteutgaven fra 1925.
Omtale på bokselskap.no
Øyvind Tveitereid Gulliksen: «Ole E. Rølvaag. Kva ville han med livet?» Dag og Tid, 14. februar 2014.


== Eksterne lenker ==
(no) Ole Edvart Rølvaag hos Sceneweb
Brasiltre

Brasiltre (Paubrasilia echinata, tidligere Caesalpinia echinata) er et tre som tilhører erteblomstfamilien. Det fikk sitt navn av portugisiske oppdagelsesreisende i Sør-Amerika. Navnet stammer ifølge Johan Lange fra malayisk hvor det betegner en annen rød tresort, muligens det beslektede sappantreet (Biancaea sappan). Brasiltreets hjemland, Brasil, er oppkalt etter treet. Brasiltre er også kjent som Pau-Brasil eller Pau-de-Pernambuco.

HjemstedArten vokser øst i Brasil hvor det inngår i løvfellende skoger på sedimentbergarter, ofte som «mata taboleiro» (høysletteskog). Det er en høytliggende form av kystskogen «mata seca», dvs. et tørt landskap på frittliggende kalk.

AnvendelsePlantens røde ved har vært brukt som et etterspurt fargestoff. I dag er arten utrydningstruet.


== Litteratur ==
E. Gagnon m.fl. (2016). «A new generic system for the pantropical Caesalpinia group (Leguminosae)». PhytoKeys (71): 1–160. ISSN 1314-2003. PMC 5558824 . PMID 28814915. doi:10.3897/phytokeys.71.9203. 


== Eksterne lenker ==
(en) Brasiltre hos NCBI 
(en) Brasiltre hos The International Plant Names Index 
(en) Brasiltre hos Tropicos 
(en) Kategori:Paubrasilia echinata – bilder, video eller lyd på Wikimedia Commons 
Paubrasilia echinata – detaljert informasjon på Wikispecies 
Bilder av Brasiltreet (engelsk)
Gulflankedelfin

For stjernebildet, se Delfinen.
Gulflankedelfin (Delphinus delphis) er et sjøpattedyr i slekten Delphinus, som er monotypisk. Den kan bli drøyt 2 meter lang og veier om lag 80 kg.
Delfiner lever i flokker. Hovedflokken består av en større grupper hanner og hunner som lever i ulike flokker i kortere tidsrom. Mødre og døtre lever i samme flokk hele livet, mens moren støter fra seg sønnene etter om lag ett år.


== Referanser ==


== Eksterne lenker ==
(en) Gulflankedelfin – oversikt og omtale av artene i WORMS-databasen 
(en) Gulflankedelfin i Global Biodiversity Information Facility 
(no) Gulflankedelfin hos Artsdatabanken 
(sv) Gulflankedelfin hos Dyntaxa 
(en) Gulflankedelfin hos Fossilworks 
(en) Gulflankedelfin hos ITIS 
(en) Gulflankedelfin hos NCBI 
(en) Kategori:Delphinus delphis – bilder, video eller lyd på Wikimedia Commons 
(en) Delphinus delphis – galleri av bilder, video eller lyd på Wikimedia Commons 
Delphinus delphis – detaljert informasjon på Wikispecies
Slaget ved Farsalos

Slaget ved Farsalos var et avgjørende slag i Cæsars borgerkrig. Den 9. august 48 f.Kr. ved Farsalos i sentrale Hellas sto Julius Cæsar og hans allierte opp mot hæren til den romerske republikk under ledelse av Gnaeus Pompeius Magnus. Pompeius hadde støtte fra et flertall av senatorene, hvor mange var optimater (aristokrater), og hans hær var betydelig større enn antallet veteraner i Cæsars legioner.
De to hærene hadde konfrontert hverandre i flere måneder preget av usikkerhet. Cæsar var i en langt vanskeligere posisjon enn Pompeius. Den førstnevnte var isolert i et fiendtlig land med kun 22 000 menn, og med mangel på forsyninger, mens på den motsatte siden av elven sto han overfor Pompeius med kanskje rundt tre ganger så mange menn. Pompeius ønsket å utsette kamphandlinger i håp om at fienden ville overgi på grunn av sult og utmattelse. Presset av senatorene som var til stede, og av sin egne offiserer gikk han motvillig i kamp og gikk på et overveldende nederlag. Til sist måtte han flykte fra stedet og sine menn, forkledd som en vanlig borger.
Som et resultat av seieren i dette slaget, fikk Cæsar kontroll over den romerske republikk.
Ryan O’Neal

Charles Patrick Ryan O'Neal, Jr. (født 20. april 1941 i Los Angeles i California) er en amerikansk skuespiller.


== Biografi ==
O'Neals far var irsk-amerikanske Charles O'Neal, kjent som manusforfatter i Hollywood. Hans første forsøk på å bli filmstjerne var i såpeoperaen Peyton Place. Hans senere rolle i filmen Love Story ga ham en Oscar-nominasjon for beste skuespiller. I den senere tid er O'Neal kanskje mest kjent for rollen som «Rodney Scavo» i Frustrerte fruer.

O'Neal hadde et langsiktig av og på-forholdet til den nå avdøde skuespillerinnen Farrah Fawcett frem til hennes død i juni 2009. Han har også hatt et forhold med skuespillerinner som Diana Ross og Bianca Jagger. Han var tidligere gift med skuespillerne Joanna Cook Moore og Leigh Taylor-Young, og begge ekteskap endte i skilsmisse. O`Neil har fire barn, Tatum O'Neal og Griffin O'Neal sammen med Joanna Moore og Patrick O'Neal sammen med Leigh Taylor-Young. I tillegg har han sønnen Redmond med Farrah Fawcett.Stanley Kubrick foretrakk O'Neal til Barry Lyndon. Kubrick mente at O'Neal passet godt i rollen som begynte som gutt eller ung mann og tydelig eldre på slutten. Al Pacino eller Jack Nicholson ville ikke passet mente Kubrick. Robert Redford, som i likhet med O'Neal har irske røtter, var aktuell til hovedrollen. Kubricks datter Vivian anbefalte O'Neal. O'Neals skuespill blir beskrevet som minimalistisk og nesten uttrykksløst. Roger Ebert mener at Barry Lyndon er O'Neals beste prestasjon.


== Store roller ==


== Referanser ==


== Eksterne lenker ==
(en) Ryan O'Neal på Internet Movie Database 
(sv) Ryan O'Neal i Svensk Filmdatabas 
(da) Ryan O'Neal på Filmdatabasen 
(da) Ryan O'Neal på Scope 
(fr) Ryan O'Neal på Allociné 
(en) Ryan O'Neal på AllMovie 
(en) Ryan O'Neal hos Turner Classic Movies 
(en) Ryan O'Neal hos Rotten Tomatoes 
(en) Ryan O'Neal hos The Movie Database 
(en) Ryan O'Neal hos Internet Broadway Database
Dønnes kirke

Dønnes kirke er en kirke på øya Dønna i Nordland. Den er sognekirke i Dønna sokn. Kirken anvendes også i turistøyemed, i samband med det nærtliggende Dønnesgodset.


== Historie ==
Kirken antas å være bygget på oppfordring av Pål Vågaskalm (død 1245) en gang på 1200-tallet, på tuftene av en enda eldre kirke. Den var opprinnelig et enskipet familiekapell i gråstein, som den gang ble benevnt Dynjarnes kirke, i privat eie som del av Dønnesgodset. Et mausoleum var anlagt under koret. På 1500-tallet hadde den fortsatt status som kapell, det ble utviklet lønnganger i veggene, og etterhvert også bygd gravkapell som fungerte som ekstra mausoleum for godseierens familie.
Kirken fungerte også som sognekirke, og eier Isach Jørgen Coldevin ønsket en tid å kreve kirketiende fra øyboerne. Etter en tids strid, og etter Coldevins død (1793) ble kirken i 1796 solgt til Det Kgl. Norske Misjonskollegiet. I 1866 ble den utvidet til triangelkirke og utstyrt med løkkuppel, lik den man finner på Alstahaug kirke og Herøy kirke. Flere kister med familien Coldevin og Tønder ble da funnet under tregolvet og ligger i dag i mausoleet.  En myntskatt fra Håkon Håkonssons tid er også avdekket under kirken.
På 1960- og 1970-tallet ble Dønnes kirke undersøkt og istandsatt under ledelse av Håkon Christie. Ved utgravingene på 1960-tallet ble det funnet 356 mynter og brakteater, de eldste fra første halvdel av 1200-tallet, samt biter av farget vindusglass, en liten englefigur i metall og stykker av et relikvieskrin. Restaureringsarbeidet ble fullført i 1974.
I 1999 feiret menigheten Dønnes kirkes 800-årsjubileum. Samtidig feiret man de andre middelalderkirkene på Helgeland. Eilert Hægeland skrev i den anledning verket «Partita med Helgelandsk tone», som han tilegnet de tre kirkene.


== Inventar ==
Utsmykningen består blant annet av «Madonna med barnet» fra 1200-tallet, en skulptur av St Laurentius (Sankt Lavrans) fra 1400-tallet, prekestol fra barokken, flere bilder av Barak Boghart fra 1600-tallet, og altertavlen fra 1670.
Dagens kirkeorgel ble satt inn i 1866, bygd av Paul Chr. Brantzeg.

		
		
		
		


== Litteratur ==
Axel Coldevin (1974). Dønnes kirke gjennom 800 år. Komiteen for restaurering av kirken. 


== Eksterne lenker ==
(no) «Dønnes kirke». Kirkesøk. Den norske kirke. 
«Dønnes kirke». Kulturminnesøk. Riksantikvaren – Direktoratet for kulturminneforvaltning. 
Arkitekturguide for Nord-Norge og Svalbard
Dønna menighet om Dønnes kirke
Elin Åsbakk Lind. Norges største mausoleum: Åpnet kistene som modighetsprøve; NRK.no, 5.3.2019
Fenolftalein

Fenolftalein er en pH-indikator for sure og  basiske løsninger.

(Mye) sterke baser – Transparent
(Svakt) basiske løsninger – Lilla/rosa (pH 8-10 og oppover)
Nøytrale og sure løsninger – Transparent (pH < 7)Formel: C20H14O4Fenolftalein ble anvendt som hovedbestanddel i pH-indikatorer under store deler av 1900-tallet.


== Ulike former av fenolftalein ==
Molekylet har fire former:
Malév Hungarian Airlines

Malév Hungarian Airlines (Magyar Légiközlekedési Vállalat) var et ungarsk flyselskap. Det ble stiftet i 1946 og var det nasjonale flyselskapet i Ungarn. Selskapets hovedkontor lå i Budapest. Malév var fra 2007 medlem av oneworld-alliansen.
Flyflåten til Malév besto av 22 fly, og selskapet opererte ved 50 forskjellige destinasjoner. Selskapet innstilte alle sine flyvninger 3. februar 2012 av forretningsmessige grunner.


== Historie ==
I slutten av januar 2012 annonserte Malév at selskapet ikke lenger hadde mulighet til å finansiere sin aktivitet, og ba om subsidier fra ungarske myndigheter.
3. februar 2012 opphørte alle aktiviteter i selskapet.


== Flåte ==
Malévs flåte inneholdt følgende fly februar 2007:[trenger oppdatering]


== Tidligere flytyper ==

Boeing 737-200
Boeing 737-300
Boeing 737-400
Boeing 737-500
Iljusjin Il-14
Iljusjin Il-18
Iljusjin Il-62
Lisunov Li-2
Polikarpov Po-2
Tupolev Tu-134
Tupolev Tu-154
Yakovlev Yak-40


== Rutesamarbeidsavtaler ==
Malév har rutesamarbeidsavtaler med følgende selskaper: 


== Referanser ==


== Eksterne lenker ==
(en) Malev – kategori av bilder, video eller lyd på Commons 
(en) Malév – galleri av bilder, video eller lyd på Commons 
Detaljer om flåten
Fotball i Norge

Fotball er Norges mest populære sport. Det er blitt spilt fotball i Norge siden 1880-tallet. Norges Fotballforbund ble stiftet i 1902, og landslaget spilte sin første landskamp mot Sverige i 1908. 
Det er per 31. desember 2012 1 909 registrerte fotballklubber i Norge og 28 146 lag. Det er per 2011 470 535 registrerte fotballspillere i Norge.


== Historie ==


== Referanser ==


== Litteratur ==
Fagerli, Arnfinn (1956-); Nilsen, Christian Lunde; (1999). Norsk fotball-leksikon. Oslo: Orion. ISBN 8245803987. CS1-vedlikehold: Flere navn: forfatterliste (link)
Bertelsen, Ingvald (ansv.); Berglund, Tom Harald; Odden, Iver, red. (2000). Oppslagsbok om norsk fotball. Oslo: Wagner & Flust. ISBN 8292228004. CS1-vedlikehold: Flere navn: redaktørliste (link)


== Eksterne lenker ==
(no) Norges Fotballforbunds offisielle nettsider
(no) Fotball i Norge, fra nettstedet fotballen.eu
Kunstsentrene

Kunstnersentrene/Kunstsentrene er 15 kunstnerstyrte formidlingssentre for kunst, de betjener hver sin region i Norge. De er organisert i Kunstsentrene i Norge. Flere kunstsenter har status som regionale knutepunktinstitusjoner. Det er distriktsorganisasjonene i Norske billedkunstnere og Norske kunsthåndverkere som eier og driver kunstnersentrene. 
Kunstsentrene er kunstnerstyrt, det vil si at kunstnerne er i flertall i styret. De ansatte (administrasjonen) på et kunstnersenter er ikke nødvendigvis kunstnere. Kunstnersentrene fikk til å begynne med øremerkede bevilgninger fra Staten, men i 1999 ble dette omgjort til støtte direkte gjennom fylkeskommunen. Kunstsentrene er hovedsakelig finasiert av fylkeskommunene, men har også noe inntekt på formidling og salg fra eget galleri. 
De første kunstnersentrene ble etablert i 1976, i Bergen, Trondheim og Stavanger.  Kunstnersenteret i Oslo (Oslo kunstnersenter) ble først etablert i 1981, men ble nedlagt allerede etter ti år, i 1991.


== Målsetting og oppgaver ==
Målsettingen er å ivareta et desentralisert tilbud til kunstnerne og andre brukere i kunstsektoren, samt økt bruk av kunst og bedring av kunstnernes arbeidsvilkår.
Hovedoppgaven er å formidle samtidskunst og å være en informasjonssentral. Dette skjer vanligvis ved kunstutstillinger, formidle utsmykningsoppdrag og gi informasjon om nålevende norske kunsthåndverkere og billedkunstnere.


== Kunstsentrene ==
Agder kunstsenter
Buskerud kunstsenter
Kunstbanken Hedmark kunstsenter
Hordaland kunstsenter
Møre og Romsdal kunstsenter
Nitja senter for samtidskunst
Nordnorsk kunstnersenter
Oppland kunstsenter
Rogaland kunstsenter
Sámi Dáiddaguovddáš / Samisk senter for samtidskunst
Sogn og Fjordane Kunstmuseum – Kunstsenteret
Telemark kunstsenter
Trøndelag senter for samtidskunst
Vestfold kunstsenter
Østfold kunstsenter


== Referanser ==
Gisele Bündchen

Gisele Caroline Bündchen (født 20. juli 1980 i Horizontina i Rio Grande do Sul) er en brasiliansk supermodell og skuespiller. Bündchen er av tysk-brasiliansk avstamming.Hun har hatt modelloppdrag for merkevarer som Valentino, Zara, Bvlgari, Tommy Hilfiger, Vero moda, Chloé, Celine, Versace, Christian Dior, Michael Kors, Ralph Lauren, Victoria’s Secret og Dolce & Gabbana.Bündchen har hatt forsiden på blant annet: Vogue, CG, Rolling Stone og Vanity Fair.Hun oppgis å være 180 cm.


== Bilder ==

		
		
		
		
		
		


== Referanser ==


== Eksterne lenker ==
(en) Offisielt nettsted 
(en) Gisele Bündchen – kategori av bilder, video eller lyd på Commons 
(en) Gisele Bündchen – galleri av bilder, video eller lyd på Commons 
(en) Gisele Bündchen på Internet Movie Database 
(fr) Gisele Bündchen på Allociné 
(en) Gisele Bündchen på AllMovie 
(en) Gisele Bündchen hos Rotten Tomatoes 
(en) Gisele Bündchen hos The Movie Database 
(en) Gisele Bündchen på Discogs 
(en) Gisele Bündchen på MusicBrainz 
Gisele Bündchen på Twitter 
Gisele Bündchen på Facebook 
Gisele Bündchen på Instagram 
Gisele Bündchen på Myspace 
Gisele Bündchen på TikTok